**#Megelőzhető kampányt indított a Nébih az   
Élelmiszerbiztonsági Világnap alkalmából**

**Az élelmiszer-eredetű megbetegedések 70%-a a háztartásokban történik, az élelmiszerek helytelen kezelése vagy tárolása miatt. Erre, azaz a személyes felelősségre és a megelőzést szolgáló jó gyakorlatokra hívja fel a figyelmet az Élelmiszerbiztonsági Világnap alkalmából indított társadalmi célú kampányában az idén 10 éves Nemzeti Élelmiszerlánc-biztonsági Hivatal (Nébih). A #megelőzhető kampány részeként szemléletformáló videókkal, a FAO üzeneteinek összefoglalásával és tematikus középiskolai tananyaggal is találkozhatnak az érdeklődők.**

Egy kitüntetett nap a biztonságosabb mindennapokért június 7-e, az élelmiszerbiztonság világnapja, ám ahhoz, hogy elkerüljük az élelmiszer-eredetű megbetegedéseket, nem elég ezen az egy napon foglalkoznunk a témával. A helyes élelmiszer-kezelési szabályoknak a mindennapjaink gyakorlatává kell válniuk. Erre hívja fel idén is a figyelmet a **#megelőzhető** című közösségi média-kampányában a Nébih.

A társadalmi célú kampány 2022. május 30-án indult és június 7-ig tart, középpontjában a hivatal három új szemléletformáló videója áll. A „Neked miért fontos?” kisfilm elgondolkodásra, a saját érintettségünkkel való szembenézésre ösztönöz. A másik két animáció pedig a helyes élelmiszer-kezelés, a -tárolás és a megelőzés, vagyis az élelmiszer-eredetű megbetegedések elkerülésének legfőbb lépéseit mutatja be.

A kampány részeként a FAO (az ENSZ Élelmezésügyi és Mezőgazdasági Szervezete) üzeneteit, a Nébih saját élelmiszerbiztonsági tanácsait, valamint egy, a középiskolás korosztálynak szóló, élelmiszerbiztonság témakörével foglalkozó tananyagot is megismerhetnek az érdeklődők.

A **#megelőzhető** a hivatal internetes oldalain, Facebook és Instagram felületein, YouTube csatornáján fut, a szemléletformáló anyagok elérhetők a kampányoldalon is: <https://portal.nebih.gov.hu/vilagnap>.

**További információ:**

#megelőzhető kampányoldal: [portal.nebih.gov.hu/vilagnap](https://portal.nebih.gov.hu/vilagnap)

Nébih Facebook: [facebook.com/nebIh.hu](https://www.facebook.com/nebIh.hu)

Nébih Instagram: <https://www.instagram.com/nebih_hun/>

Nébih YouTube: [youtube.com/c/NEBIHvideok](https://www.youtube.com/c/nebihvideok)

Ételt csak okosan (ÉCSO): [eteltcsakokosan.hu](https://eteltcsakokosan.hu/)

ÉCSO Facebook: [facebook.com/eteltcsakokosan](https://www.facebook.com/eteltcsakokosan)

ÉCSO Instagram: [instagram.com/etelt\_csak\_okosan/](https://instagram.com/etelt_csak_okosan/)

Nébih Oktatás: [nebihoktatas.hu/kozepiskola](https://nebihoktatas.hu/kozepiskola)

2022. június 1.

Nemzeti Élelmiszerlánc-biztonsági Hivatal